CELEX: 31988S1321
Language: el
Date: 1988-05-11 00:00:00
Title: Απόφαση αριθ. 1321/88/ΕΚΑΧ της Επιτροπής της 11ης Μαΐου 1988 για την παράταση προσωρινού δασμού αντιντάμπινγκ στις εισαγωγές ορισμένων φύλλων (λαμαρίνων) από σίδηρο ή χάλυβα, καταγωγής Γιουγκοσλαβίας

Avis juridique important

|

31988S1321

Απόφαση αριθ. 1321/88/ΕΚΑΧ της Επιτροπής της 11ης Μαΐου 1988 για την παράταση προσωρινού δασμού αντιντάμπινγκ στις εισαγωγές ορισμένων φύλλων (λαμαρίνων) από σίδηρο ή χάλυβα, καταγωγής Γιουγκοσλαβίας  

Επίσημη Εφημερίδα αριθ. L 123 της 17/05/1988 σ. 0020 - 0020

***** ΑΠΟΦΑΣΗ αριθ. 1321/88/ΕΚΑΧ ΤΗΣ ΕΠΙΤΡΟΠΗΣ  της 11ης Μαΐου 1988  για την παράταση προσωρινού δασμού αντιντάμπινγκ στις εισαγωγές ορισμένων φύλλων (λαμαρίνων) από σίδηρο ή χάλυβα, καταγωγής Γιουγκοσλαβίας  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα,  την απόφαση αριθ. 2177/84/ΕΚΑΧ της Επιτροπής της 27ης Ιουλίου 1984 για την άμυνα κατά των εισαγωγών που αποτελούν αντικείμενο ντάμπινγκ ή επιδοτήσεων από χώρες μη μέλη της Ευρωπαϊκής Κοινότητας Άνθρακα και Χάλυβα (1), και ιδίως το άρθρο 11,  Εκτιμώντας:  ότι, με την απόφαση αριθ. 229/88/ΕΚΑΧ (2), όπως τροποποιήθηκε με την απόφαση αριθ. 980/88/ΕΚΑΧ (3), η Επιτροπή επέβαλε προσωρινό δασμό αντιντάμπινγκ στις εισαγωγές ορισμένων φύλλων (λαμαρίνων) από σίδηρο ή χάλυβα, καταγωγής Γιουγκοσλαβίας·  ότι υποβλήθηκε αίτηση στην Επιτροπή από τους ενδιαφερόμενους εξαγωγείς, οι οποίοι αντιπροσωπεύουν το σύνολο των σχετικών εμπορικών συναλλαγών, με την οποία ζητείται να παραταθεί ο επιβληθείς προσωρινός δασμός για περαιτέρω περίοδο δύο μηνών·  ότι η Επιτροπή εκτιμά ότι η παράταση του δασμού αυτού είναι αναγκαία για την οριστική εκτίμηση των δεδομένων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Ο προσωρινός δασμός αντιντάμπινγκ στις εισαγωγές ορισμένων φύλλων (λαμαρίνων) από σίδηρο ή χάλυβα, καταγωγής Γιουγκοσλαβίας, που επιβλήθηκε με την απόφαση αριθ. 229/88/ΕΚΑΧ, όπως τροποποιήθηκε, παρατείνεται για περίοδο που δεν υπερβαίνει τους δύο μήνες.  Άρθρο 2  Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα των Ευρωπαϊκών Κοινοτήτων.  Με την επιφύλαξη του άρθρου 11 της απόφασης αριθ. 2177/84/ΕΚΑΧ ή και κάθε άλλης απόφασης την οποία θα ελάμβανε η Επιτροπή, η παρούσα απόφαση εφαρμόζεται μέχρι την έναρξη ισχύος πράξης της Επιτροπής για τη λήψη οριστικών μέτρων.  Η παρούσα απόφαση είναι δεσμευτική ως προς όλα τα μέρη της και ισχύει άμεσα σε κάθε κράτος μέλος.  Βρυξέλλες, 11 Μαΐου 1988.  Για την Επιτροπή  Willy DE CLERCQ  Μέλος της Επιτροπής  (1) ΕΕ αριθ. L 201 της 30. 7. 1984, σ. 17.  (2) ΕΕ αριθ. L 23 της 28. 1. 1988, σ. 13.  (3) ΕΕ αριθ. L 98 της 15. 4. 1988, σ. 33.